तारागढ़ में पशु चिकित्सक का पद स्वीकृत करने की मांग
राजौंद | गांवतारागढ़ के कैथल जींद मार्ग पर पशु अस्पताल का भवन तो है, लेकिन आज तक चिकित्सक का पद स्वीकृत नहींं हुआ। जिससे पशु पालकों को बीमार पशुओं के लिए भारी परेशानी उठानी पड़ती है। पिछली सरकार के दौरान पशु चिकित्सक की स्वीकृत की फाइल तो भेजी गई लेकिन दो वर्ष बीत जाने के बाद आज तक पशु चिकित्सक का पद स्वीकृत नहींं हुआ। इसे लेकर ग्रामीणों में भारी मलाल है। पशु पालक बलजीत, सुरजीत, भूप सिंह, रमेश, बलजीत ने बताया कि गांव में पशु अस्पताल का भवन तो बना हुआ है, लेकिन आज तक भवन में वीएलडी की पोस्ट ही स्वीकृत नही हुई। जिससे पशु पालकों को इस पशु अस्पताल का कोई लाभ नहीं हुआ। बार बार प्रशासन सरकार को अवगत करवाने के बावजूद भी उनकी समस्या की ओर ध्यान नही दिया जा रहा। इन लोगों ने बताया कि बीमार पशुओं का इलाज करवाने के लिए उन्हें बहुत परेशानी उठानी पड़ती है। गांव गुलियाना से पशु चिकित्सक को चार्ज दिया गया है, लेकिन वह दोनों गांव में पूरा समय नहीं दे पता।
hin_Deva hin_Deva